Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Az adatszolgáltatás kitöltésénél a befektetési alapok éves beszámoló készítési és könyvvezetési kötelezettségeinek sajátosságairól szóló 215/2000. (XII. 11.) Korm. rendelet elõírásait kell figyelembe venni.
Paragraph Index: 999

05. tábla: Befektetési alapok statisztikai mérlege, átsorolások Az alábbi esetekben kell átsorolások miatt kiigazítási adatokat jelenteni: – változás történik az adatszolgáltató ügyfeleinek szektorbesorolásában (például egy nem pénzpiaci alap pénzpiacivá alakul vagy fordítva; egy hitelintézet egyéb pénzügyi intézménnyé alakul át, vagy egy alapítási engedéllyel rendelkezõ, még nem pénzügyi vállalatként kezelt új hitelintézet megkapja mûködési engedélyét, stb.), – változás történik az egyes állományok instrumentum-, lejárat- vagy denomináció szerinti besorolásában (akár az elõírások változásának következtében is). Az átsorolás miatti csökkenéseket negatív elõjellel ellátva, a növekedéseket elõjel nélkül, az elõírt táblaszerkezetben és formátumban kell jelenteni. A jelentéseknek csak azokat az átsorolásokat kell tartalmazniuk, amelyeknél az átsorolt összeg az érintett mérlegsorok bármelyike esetében meghaladja a 100 millió forintot. Az átsorolásokat segíti az e rendelet 3. sz. mellékletének 1. pontja szerinti listákat tartalmazó, az MNB honlapján közzétett technikai segédlet. Ha nem történt átsorolás az adott hónapban, akkor a táblát nemleges státusszal kell beküldeni. A 100 millió forintos korlát az átsorolás miatt érintett sorok összesen oszlopára is vonatkozik. Saját feltárt hiba miatti besorolás-javítás is átsorolásnak tekintendõ, amennyiben a javítás nem visszamenõlegesen, az összes érintett idõpontra vonatkozóan történt, hanem egyik idõpontról a másikra.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes